b'\n_START_ARTICLE_\nParamore\n_START_SECTION_\n2004\xe2\x80\x932005: Susiformavimas\n_START_PARAGRAPH_\n2002\xc2\xa0m., b\xc5\xabdama 13-os met\xc5\xb3, vokalist\xc4\x97 Hayley Williams i\xc5\xa1sikraust\xc4\x97 i\xc5\xa1 savo gimtojo miesto Meridiano, Mesisip\xc4\x97s \xc4\xaf Franklin\xc4\x85, Tenes\xc4\xaf, kur ji susipa\xc5\xbeino su broliais Josh Farro ir Zac Farro, ir lank\xc4\x97 priva\xc4\x8di\xc4\x85 mokykl\xc4\x85.  Neilgai trukus nuo jos atvykimo, ji prad\xc4\x97jo mokytis vokalo pamok\xc5\xb3 pas Brett Manning. Prie\xc5\xa1 susikuriant Paramore, Williams ir bosistas Jeremy Davis, kartu su draugu Kimee Read, dainavo funk grup\xc4\x97je The Factory, kol Josh ir Zac Farro repetavo kartu po pamok\xc5\xb3. Kiti nariai, kurie v\xc4\x97liau ir tapo Paramore, nebuvo patenkinti \xe2\x80\x9emoters vaidmeniu grup\xc4\x97je\xe2\x80\x9c ir nesusitar\xc4\x97 d\xc4\x97l Williams vietos kaip vokalist\xc4\x97s, ta\xc4\x8diau jie buvo labai geri draugai, ji prad\xc4\x97jo ra\xc5\xa1yti jiems. Williams, kai pirm\xc4\x85 kart\xc4\x85 sutiko vaikinus, sak\xc4\x97: "Jie buvo pirmi \xc5\xbemon\xc4\x97s, kuriuos a\xc5\xa1 sutikau ir kurie buvo tokie atsidav\xc4\x97 muzikai, kaip ir a\xc5\xa1. " 2004\xc2\xa0m. oficialiai grup\xc4\x97 susiformavo i\xc5\xa1 Josh Farro (pagrindin\xc4\x97 gitara/antras vokalas), Zac Farro (b\xc5\xabgnai), Jeremy Davis (bosin\xc4\x97 gitara) ir Hayley Williams (pagrindinis vokalas), v\xc4\x97liau prisijung\xc4\x97 ir Williams kaimynas  Jason Bynum (ritmin\xc4\x97 gitara). Kai Davis prisijung\xc4\x97 prie grup\xc4\x97s, jis buvo \xc5\xa1okiruotas, kai su\xc5\xbeinojo, kad b\xc5\xabgnininkui buvo tik dvylika met\xc5\xb3. Jis prisipa\xc5\xbeino: "A\xc5\xa1 tur\xc4\x97jau labai labai ma\xc5\xbeai vil\xc4\x8di\xc5\xb3 su jais d\xc4\x97l am\xc5\xbeiaus. A\xc5\xa1 prisimenu, kai galvojau, \'Tai nesuveiks, nes \xc5\xa1ie vaikai tiesiog per jauni,\' bet per pirm\xc4\x85 repeticij\xc4\x85 buvo nuostabu. Supratau, kad galime ka\xc5\xbeko pasiekti. " Pagal Williams, pavadinimas \xe2\x80\x9eParamore\xe2\x80\x9c kilo nuo vieno i\xc5\xa1 pirmojo boso atlik\xc4\x97jo mamos vidurinio vardo. Grup\xc4\x97, supratusi, k\xc4\x85 rei\xc5\xa1kia \xe2\x80\x9eparamour\xe2\x80\x9c (\xe2\x80\x9eslapta meil\xc4\x97\xe2\x80\x9c), jie nusprend\xc4\x97 pasilikti \xc5\xa1\xc4\xaf vard\xc4\x85, pakeisdami gal\xc5\xabn\xc4\x99 \xc4\xaf Paramore._NEWLINE_Williams buvo pasira\xc5\xa1iusi sutart\xc4\xaf su Atlantic Records 2003\xc2\xa0m, kaip solo atlik\xc4\x97ja. Ji buvo pristatyta Atlantic A&R Tom Storms, padedant Kent Marcus ir Jim Zumwalt, vadovams Dave Steunebrink ir Richard Williams, ir tada i\xc5\xa1 karto buvo pasira\xc5\xa1yta sutartis su Atlantic prodiuseriu Jason Flom. Steunebrink ir Richard Williams pirmieji atrado ir pasira\xc5\xa1\xc4\x97 sutart\xc4\xaf su mergina, kuri v\xc4\x97liau buvo perduota Atlantic. Planas buvo toks, kad prodiuseriai nor\xc4\x97jo paversti j\xc4\x85 pop atlik\xc4\x97ja, ta\xc4\x8diau Williams atmet\xc4\x97 tok\xc4\xaf pra\xc5\xa1ym\xc4\x85, sakydama, kad nori groti alternatyvaus roko muzik\xc4\x85 ir tur\xc4\x97t\xc4\xaf u\xc5\xbe sav\xc4\x99s grup\xc4\x99. Viename HitQuarters interviu Steve Robertson sak\xc4\x97: "Ji nor\xc4\x97jo b\xc5\xabti tikra, jog mes nepaversim jos paprasta pop princese. Ji nor\xc4\x97jo, kad jos grupei b\xc5\xabt\xc5\xb3 suteiktas \xc5\xa1ansas pasirodyti kaip roko grup\xc4\x97 ir kurti savo pa\xc4\x8di\xc5\xb3 dainas. " Kompanijos prezident\xc4\x97 Julie Greenwald ir prodiuseriai nusprend\xc4\x97 patenkinti jos norus. Prodiuseri\xc5\xb3 komand\xc4\x85 sudar\xc4\x97 Dave Steunebrink, Creed vadovas Jeff Hanson ir Hanson asistentas Mark Mercado._NEWLINE_Paramore tur\xc4\x97jo sudaryti sutart\xc4\xaf su Atlantic Records, ta\xc4\x8diau vadovai nusprend\xc4\x97, kad grup\xc4\x97s \xc4\xafvaizd\xc5\xbeiui b\xc5\xabt\xc5\xb3 geriau nepriklausyti jokiai kompanijai. Savo muzik\xc4\x85 grup\xc4\x97 prad\xc4\x97jo leisti per ne toki\xc4\x85 garsi\xc4\x85 kompanij\xc4\x85 Fueled by Ramen. Warner Music Group vir\xc5\xa1ininkas Lyor Cohen priskyr\xc4\x97 Fueled by Ramen kaip savo partnerius ir kartu nusprend\xc4\x97, jog roko etiket\xc4\x97 b\xc5\xabt\xc5\xb3 idealus variantas Paramore. Pagal Robertson\xc4\x85, kai grup\xc4\x97 buvo pristatyta Fueled by Ramen generaliniam direktoriui Johnui Janickui, "jis i\xc5\xa1 karto pamat\xc4\x97 \xc5\xa1i\xc4\x85 grup\xc4\x97 labai auk\xc5\xa1tai. " Janick dalyvavo Taste of Chaos pasirodyme Orlande, Floridoje, kad pamatyt\xc5\xb3 grup\xc4\x99 gyvai. 2005\xc2\xa0m. baland\xc4\xaf, po ma\xc5\xbeesnio pasirodymo sand\xc4\x97lyje, grup\xc4\x97 sudar\xc4\x97 sutart\xc4\xaf su Atlantic Records ir Fueled by Ramen._NEWLINE_Grup\xc4\x97s pirma kartu para\xc5\xa1yta daina vadinasi \xe2\x80\x9eConspiracy\xe2\x80\x9c, kuri v\xc4\x97liau buvo \xc4\xaftraukta \xc4\xaf debiutin\xc4\xaf album\xc4\x85. 2004\xc2\xa0m. jie buvo parodomoji grup\xc4\x97 Purple Door. Williams komentavo: "Tada tikriausiai visi galvojome, kad po mokyklos eisime namo ir repetuosim. Viskas buvo daroma i\xc5\xa1 meil\xc4\x97s, d\xc4\x97l smagumo, ir lygiai tas pats i\xc5\xa1liko iki \xc5\xa1iol! Nemanau, kad kuris nors i\xc5\xa1 m\xc5\xabs\xc5\xb3 galvojome, kad viskas pasisuks tokia linkme ir tapsime, kuo tapome. "\n_START_SECTION_\n2009\xe2\x80\x932010: Brand New Eyes ir gastrol\xc4\x97s\n_START_PARAGRAPH_\n2009-\xc5\xb3j\xc5\xb3 saus\xc4\xaf Josh Farro pra\xc5\xa1neko apie tre\xc4\x8diaj\xc4\xaf grup\xc4\x97s album\xc4\x85. Duodamas interviu \xc5\xbeurnalui Kerrang!, Farro sak\xc4\x97: "Mes bandysime [\xc4\xafra\xc5\xa1yti] Na\xc5\xa1vilyje. Manau, kad albumas \xc4\xafkv\xc4\x97ps mus ir jeigu mes \xc4\xafra\xc5\xa1in\xc4\x97sime j\xc4\xaf \xc4\x8dia, tai bus \xc5\xbeymiai lengviau, kadangi gal\xc4\x97sim i\xc5\xa1simiegoti savo lovose, o ne vie\xc5\xa1bu\xc4\x8diuose, kaip kad 300 dien\xc5\xb3 per metus! Mes dar nesame nusprend\xc4\x99, kas bus prodiuseris. \xe2\x80\x9eDecode\xe2\x80\x9c \xc4\xafra\xc5\xa1in\xc4\x97jome su [prodiuseriu] Robu Cavallo ir tai buvo puiki patirtis, ta\xc4\x8diau mes vis dar \xc5\xbevalgom\xc4\x97s ir nenorime daryti joki\xc5\xb3 skubot\xc5\xb3 sprendim\xc5\xb3 iki kol tur\xc4\x97sime pakankamai dain\xc5\xb3 ir \xc5\xbeinosime, ko patys tikim\xc4\x97s. Mes labai m\xc4\x97gaujam\xc4\x97s savo dainomis koncertuose, tod\xc4\x97l ie\xc5\xa1kome prodiuserio, kuris gal\xc4\x97t\xc5\xb3 u\xc5\xbefiksuoti tai. "_NEWLINE_2009\xc2\xa0m. sausio 21 d. buvo paskelbta, kad Paramore kartu su Bedouin Soundclash, The Sounds ir Janelle Monae taps special\xc5\xabs sve\xc4\x8diai grup\xc4\x97s No Doubt Summer Tour 2009 ture, kuris prasid\xc4\x97s 2009-\xc5\xb3j\xc5\xb3 gegu\xc5\xbe\xc4\x99. Turas vyko lauko amfiteatruose ir arenose visoje JAV ir Kanadoje. _NEWLINE_Paramore para\xc5\xa1\xc4\x97 ir pabaig\xc4\x97 savo naujausi\xc4\x85 album\xc4\x85 Brand New Eyes 2009-\xc5\xb3j\xc5\xb3 prad\xc5\xbeioje. Pirmas singlas tapo \xe2\x80\x9eIgnorance\xe2\x80\x9c, kuris buvo i\xc5\xa1leistas 2009\xc2\xa0m. liepos 7 d. \xe2\x80\x9eIgnorance\xe2\x80\x9c video klipo premjera \xc4\xafvyko visuose MTV kanaluose 2009\xc2\xa0m. rugpj\xc5\xab\xc4\x8dio 13 d. Paramore, kartu su Paper Route ir The Swellers, koncertavo, pristatydami Brand New Eyes, 2009-\xc5\xb3j\xc5\xb3 ruden\xc4\xaf. Kelet\xc4\x85 koncert\xc5\xb3 buvo atid\xc4\x97ta d\xc4\x97l laringito, kuriuo apsikret\xc4\x97 Hayley Williams. Tolesni singlai buvo \xe2\x80\x9eBrick By Boring Brick\xe2\x80\x9c, \xe2\x80\x9eThe Only Exception\xe2\x80\x9c, \xe2\x80\x9eCareful\xe2\x80\x9c ir \xe2\x80\x9ePlaying God\xe2\x80\x9c. Nor\xc4\x97dama pristatyti album\xc4\x85, grup\xc4\x97 pasirod\xc4\x97 MTV Unplugged laidoje._NEWLINE_Po to Paramore koncertavo Europoje 15-koje miest\xc5\xb3 su pilnai i\xc5\xa1pirktomis arenomis, o juos ap\xc5\xa1ild\xc4\x97 grup\xc4\x97s You Me At Six, Paper Route ir Now Now Every Children. Turo kulminacija \xc4\xafvyko Londono Wembley Arenoje, kurioje buvo susirink\xc4\x99 12,500 \xc5\xbemoni\xc5\xb3. 2010\xc2\xa0m. grup\xc4\x97 grojo Australijos Soundwave festivalyje su kitomis grup\xc4\x97mis Faith No More, Placebo, You Me At Six, All Time Low, Jimmy Eat World ir Taking Back Sunday. Neilgai trukus, i\xc5\xa1kart po turo, pagrindinis gitaristas Josh Farro grup\xc4\x97s LiveJournal puslapyje prane\xc5\xa1\xc4\x97, kad yra susi\xc5\xbead\xc4\x97j\xc4\x99s ir greitai prad\xc4\x97s planuoti vestuves. Justin York, Tayloro York brolis, u\xc5\xbe\xc4\x97m\xc4\x97 jo viet\xc4\x85 turo metu. Pavasar\xc4\xaf, baland\xc5\xbeio pabaigoje, grup\xc4\x97, gr\xc4\xaf\xc5\xbeus Farro, prad\xc4\x97jo tur\xc4\x85 po JAV. Paramore ap\xc5\xa1ild\xc4\x97 grup\xc4\x97s Green Day koncertus Dubline ir Pary\xc5\xbeiuje._NEWLINE_2010-\xc5\xb3j\xc5\xb3 baland\xc4\xaf grup\xc4\x97 paskelb\xc4\x97, kad reklamuos 2010 Honda Civic Tour. Turas prasid\xc4\x97jo liepos 23 d. Raleigh, NC ir baig\xc4\x97si rugs\xc4\x97jo 19 d. Anaheime, CA. Po trumpo turo po Jungtin\xc4\x99 Karalyst\xc4\x99 2010\xc2\xa0m. lapkrit\xc4\xaf, grup\xc4\x97, 2010\xc2\xa0m. gruod\xc5\xbeio 2 d. paskelb\xc4\x97 oficialias datas Piet\xc5\xb3 Amerikos turui, kuris \xc4\xafvyko 2011\xc2\xa0m. vasar\xc4\xaf ir kov\xc4\x85._NEWLINE_Duodami interviu MTV radijo laidai Z100 Jingle Ball 2010\xc2\xa0m. gruod\xc5\xbeio 11 d., Hayley ir Taylor paskelb\xc4\x97, kad grup\xc4\x97 padarys pertrauk\xc4\x85 po turo Piet\xc5\xb3 Amerikoje 2011\xc2\xa0m., kad gal\xc4\x97t\xc5\xb3 prad\xc4\x97ti ra\xc5\xa1yti ketvirt\xc4\x85 album\xc4\x85.\n_START_SECTION_\nJosh ir Zac Farro i\xc5\xa1vykimas\n_START_PARAGRAPH_\n2010\xc2\xa0m. gruod\xc5\xbeio 18 d. \xc5\xbeinut\xc4\x97 nuo Hayley, Jeremy ir Tayloro, para\xc5\xa1yta Paramore.net tinklalapyje, prane\xc5\xa1\xc4\x97, kad Josh ir Zac palieka grup\xc4\x99. \xc5\xbdinut\xc4\x97je jie sak\xc4\x97: "Kelet\xc4\x85 m\xc4\x97nesi\xc5\xb3 atgal Joshas ir Zacas leido mums suprasti, kad jie gali palikti grup\xc4\x99 po m\xc5\xabs\xc5\xb3 koncerto Orlande praeit\xc4\x85 sekmadien\xc4\xaf. Nei vienas i\xc5\xa1 m\xc5\xabs\xc5\xb3 nebuvo labai \xc5\xa1okiruoti. Per paskutinius metus rod\xc4\x97si, kad jie nebenori b\xc5\xabti tarp m\xc5\xabs\xc5\xb3. Mes norime, kad Joshas ir Zacas daryt\xc5\xb3 tai, kas padarys juos laimingus, ir jeigu tai n\xc4\x97ra su mumis, mes juos palaikysime, kad jie rast\xc5\xb3 t\xc4\x85 laim\xc4\x99 kitur. " \xc4\xaera\xc5\xa1e taip pat teigta, kad lik\xc4\x99 nariai neturi joki\xc5\xb3 tiksl\xc5\xb3 palikti grup\xc4\x99. Jie prid\xc4\x97jo: "\xc5\xbdi\xc5\xabrint atgal, ir dabar, \xc5\xbevelgiant \xc4\xaf \xc5\xa1viesi\xc4\x85 ateit\xc4\xaf, svarbiausia yra prisiminti ir galvoti apie gerus laikus. Nuotraukos, kuriose mes susikabin\xc4\x99 rankomis, ilgas laikas, praleistas kelyje ir j\xc5\xabs\xc5\xb3 veidai, kai dainuojate kartu su mumis. A\xc4\x8di\xc5\xab jums, kad pad\xc4\x97jote mums ateiti iki \xc4\x8dia, kur esame dabar. Mes tikim\xc4\x97s ir laukiame m\xc5\xabs\xc5\xb3 geriausi\xc5\xb3 laik\xc5\xb3. Ir tikim\xc4\x97s, kad lauksite kartu su mumis. " Grup\xc4\x97 tai pat patikino, kad Piet\xc5\xb3 Amerikos turas \xc4\xafvyks, kaip ir buvo planuota._NEWLINE_Josh Farro para\xc5\xa1\xc4\x97 savo versij\xc4\x85 apie i\xc5\xa1vykim\xc4\x85 savo Blogger tinklara\xc5\xa1tyje, tvirtindamas, jog grup\xc4\x97 tapo "leid\xc4\x97j\xc5\xb3 fabrikacijos projektu. " V\xc4\x97liau jis apkaltino Hayley Williams, kuri buvo manipuliuojama vadovyb\xc4\x97s, es\xc4\x85 ji vis\xc4\x85 grup\xc4\x99 laik\xc4\x97 kaip josios solo projekt\xc4\x85, ir pabr\xc4\x97\xc5\xbe\xc4\x97, kad ji vienintel\xc4\x97 i\xc5\xa1 visos grup\xc4\x97s tur\xc4\x97jo sutarti su Atlantic Records, kol kiti nariai buvo tiesiog \xe2\x80\x9eprojekcija visos jos svajon\xc4\x97s\xe2\x80\x9c._NEWLINE_2010\xc2\xa0m. gruod\xc5\xbeio 30 d. Williams, York ir Davis dav\xc4\x97 interviu MTV News Frankline, Tenesyje, kuriame i\xc5\xa1sak\xc4\x97 savo reakcij\xc4\x85 \xc4\xaf Farro atsak\xc4\x85. Interviu pasirod\xc4\x97 MTV.com 2011\xc2\xa0m. sausio 7 d. ir buvo pavadintas Paramore: The Last Word. Grup\xc4\x97 patvirtino daugel\xc4\xaf teigini\xc5\xb3, kuriuos i\xc5\xa1ry\xc5\xa1kino Farro, ypa\xc4\x8d tai, kad Williams buvo vienintel\xc4\x97 grup\xc4\x97s nar\xc4\x97, tur\xc4\x97jusi sutart\xc4\xaf su Atlantic, jie parei\xc5\xa1k\xc4\x97, kad prane\xc5\xa1imas n\xc4\x97ra svarbus ar reik\xc5\xa1mingas, kadangi pretenzijos buvo susijusios su laikais dar iki j\xc5\xb3 karjeros prad\xc5\xbeios.\n_START_SECTION_\n2011\xe2\x80\x932012: Singles Club\n_START_PARAGRAPH_\n2011\xc2\xa0m. sausio 11 d., duodama interviu MTV, Hayley Williams sak\xc4\x97, kad, nepaisant to, kad grup\xc4\x97 neteko dviej\xc5\xb3 pagrindini\xc5\xb3 nari\xc5\xb3, jie \xc5\xbeada i\xc5\xa1leisti naujos muzikos 2011\xc2\xa0m., ta\xc4\x8diau nepatvirtino, ar tai bus naujas albumas, ar tik keletas dain\xc5\xb3. Daininink\xc4\x97 prasitar\xc4\x97, jog Paramore stilius kei\xc4\x8diasi, ta\xc4\x8diau patvirtino, kad grup\xc4\x97 ir toliau gros sau artim\xc4\x85 muzikos stili\xc5\xb3.*_NEWLINE_Grup\xc4\x97 po Piet\xc5\xb3 Amerikos turo prad\xc4\x97jo dirbti studijoje, kurioje \xc4\xafra\xc5\xa1\xc4\x99 paket\xc4\x85 dain\xc5\xb3, kurios buvo pavie\xc5\xa1intos vasaros eigoje. Vien\xc4\x85 i\xc5\xa1 dain\xc5\xb3, \xe2\x80\x9eIn the Mourning\xe2\x80\x9c, Williams pavie\xc5\xa1ino savo Tumblr paskyroje._NEWLINE_V\xc4\x97liau Paramore patvirtino, kad jie pradeda \xc4\xafra\xc5\xa1in\xc4\x97ti dainas naujajam albumui Los And\xc5\xbeele su prodiuseriumi Robu Cavallo._NEWLINE_2011\xc2\xa0m. bir\xc5\xbeelio 3 d. Paramore i\xc5\xa1leido nauj\xc4\x85 singl\xc4\x85 \xe2\x80\x9eMonster\xe2\x80\x9c, kuris buvo \xc4\xaftrauktas \xc4\xaf filmo Transformer: Dark of the Moon garso takel\xc4\xaf, ir paskelb\xc4\x97 dain\xc4\x85 YouTube. Tai pirmoji daina, i\xc5\xa1leista po broli\xc5\xb3 Farro i\xc5\xa1vykimo._NEWLINE_2011\xc2\xa0m. liepos 9 d. Hayley Williams paskelb\xc4\x97, jog grup\xc4\x97 pradeda ruo\xc5\xa1tis ketvirtojo albumo k\xc5\xabrimui ir tikisi prad\xc4\x97ti \xc4\xafra\xc5\xa1in\xc4\x97ti met\xc5\xb3 gale, tik\xc4\x97damiesi i\xc5\xa1leisti album\xc4\x85 2012\xc2\xa0m. prad\xc5\xbeioje. 2011\xc2\xa0m. rugs\xc4\x97jo 5 d. Hayley Williams patvirtino, jog grup\xc4\x97 ruo\xc5\xa1iasi i\xc5\xa1leisti nauj\xc4\x85 dain\xc4\x85 \xe2\x80\x9eRenegade\xe2\x80\x9c, kuri buvo \xc4\xafra\xc5\xa1yta tuo pat metu, kov\xc4\x85, su prodiuseriu Robu Cavallo, kaip ir paskutinis singlas \xe2\x80\x9eMonster\xe2\x80\x9c._NEWLINE_2011\xc2\xa0m. spalio 11 d. Paramore prane\xc5\xa1\xc4\x97, jog jie i\xc5\xa1leis tris naujus singlus per ateinan\xc4\x8dius tris m\xc4\x97nesius iki 2011 met\xc5\xb3 galo, vien\xc4\x85 singl\xc4\x85 per m\xc4\x97nes\xc4\xaf. Grup\xc4\x97 suk\xc5\xabr\xc4\x97 \xe2\x80\x9eSingles Club\xe2\x80\x9c oficialiame tinklalapyje ir suteik\xc4\x97 \xc5\xa1ans\xc4\x85 fanams pirkti naujus singlus, kai \xc5\xa1ie bus i\xc5\xa1leisti tinklalapyje, kadangi \xc5\xa1i\xc5\xb3 dain\xc5\xb3 nebus \xc4\xafmanoma nusipirkti iTunes ar kitose parduotuv\xc4\x97se. Dainos \xe2\x80\x9eRenegade\xe2\x80\x9c premjera \xc4\xafvyko t\xc4\x85 pa\xc4\x8di\xc4\x85 dien\xc4\x85, kai buvo paskeblta, po to sek\xc4\x97 \xe2\x80\x9eHello Cold World\xe2\x80\x9c, i\xc5\xa1leistas lapkri\xc4\x8dio 7 d. ir \xe2\x80\x9eIn The Mourning\xe2\x80\x9c\xc2\xa0\xe2\x80\x93 gruod\xc5\xbeio 5 d.\n_START_SECTION_\n2013-dabar: Paramore\n_START_PARAGRAPH_\n2012\xc2\xa0m. baland\xc5\xbeio 18 d. Williams grup\xc4\x97s tinklalapyje paskelb\xc4\x97, kad naujo albumo prodiuseris bus Justin Meldal-Johnsen. Buv\xc4\x99s grup\xc4\x97s Lostprophets ir dabartinis Angels & Airwaves bei Nine Inch Nails b\xc5\xabgnininkas Ilan Rubin buvo patvirtintas kaip laikinas b\xc5\xabgnininkas \xc4\xafra\xc5\xa1in\xc4\x97jant album\xc4\x85. Paramore oficialiai buvo i\xc5\xa1leistas 2013\xc2\xa0m. baland\xc5\xbeio 5 d. Pirmas singlas, pavadinimu \xe2\x80\x9eNow\xe2\x80\x9c, internete buvo pavie\xc5\xa1intas 2013\xc2\xa0m. sausio 22 d., o antrasis albumo singlas \xe2\x80\x9eStill Into You\xe2\x80\x9c i\xc5\xa1leistas 2013\xc2\xa0m. kovo 14 d.\n_START_SECTION_\nMuzikos stilius ir \xc4\xaftaka\n_START_PARAGRAPH_\nParamore muzikos stilius paprastai b\xc5\xabdavo apib\xc5\xabdinamas kaip \xe2\x80\x9eemo\xe2\x80\x9c ar \xe2\x80\x9epop punk\xe2\x80\x9c. Joshua Martin, po interviu su Hayley Williams, para\xc5\xa1\xc4\x97: "\xc5\xa0i grup\xc4\x97 n\xc4\x97ra tik pop-punk stiliaus raudonplauk\xc4\x97 mergai\xc4\x8diuk\xc4\x97 su dr\xc4\x85siu charakteriu. J\xc5\xb3 muzik\xc4\x85 labai atspindi juos pa\xc4\x8dius, kiekvieno skirting\xc4\x85 am\xc5\xbei\xc5\xb3. Tai pagreitintas ir kartu sul\xc4\x97tintas stilius. Tai emo stilius, ta\xc4\x8diau be jokio vaiki\xc5\xa1kumo. Pa\xc5\xbeod\xc5\xbeiui paai\xc5\xa1kinus\xc2\xa0\xe2\x80\x93 visi\xc5\xa1kai anti-Avril Lavigne stilius. \xc5\xbdurnalas Alternative Press komentavo, jog grup\xc4\x97 \xe2\x80\x9eskamba jaunatvi\xc5\xa1kai\xe2\x80\x9c, nuosekliai b\xc5\xabdami \xe2\x80\x9eatviri\xe2\x80\x9c. Paramore pirmas albumas All We Know Is Falling tur\xc4\x97jo daugiau pastovaus pop-punk stiliaus ir buvo \xe2\x80\x9epriimtas gana gerai\xe2\x80\x9c ir \xc5\xa1i\xc5\xb3 dviej\xc5\xb3 stili\xc5\xb3 kombinacija suk\xc5\xabr\xc4\x97 \xe2\x80\x9erafinuoto roko susimai\xc5\xa1iusio su pop/punk\xe2\x80\x9c album\xc4\x85. Grup\xc4\x97s antrasis albumas, Riot!, komentuotas kaip \xe2\x80\x9eatskleid\xc5\xbeiantis daugiau \xc4\xafvairesni\xc5\xb3 stili\xc5\xb3\xe2\x80\x9c, ta\xc4\x8diau per daug nenukrypstantis nuo \xe2\x80\x9epastovaus stiliaus\xe2\x80\x9c._NEWLINE_Alternative Press ir kiti leidiniai pasteb\xc4\x97jo, jog gyvi pasirodymai peln\xc4\x97 grupei dar didesn\xc4\x99 \xc5\xa1lov\xc4\x99. Alternative Press teigia, kad Williams "turi daugiau charizmos negu daininink\xc4\x97s dvigubai vyresn\xc4\x97s u\xc5\xbe j\xc4\x85. " Dainininkas ir dain\xc5\xb3 k\xc5\xabr\xc4\x97jas John Mayer gyr\xc4\x97 Williams bals\xc4\x85 2007-\xc5\xb3j\xc5\xb3 spal\xc4\xaf, savo \xe2\x80\x9ebloge\xe2\x80\x9c, pavadindamas j\xc4\x85 \xe2\x80\x9eoran\xc5\xbeine viltimi\xe2\x80\x9c; plg. oran\xc5\xbein\xc4\x97\xc2\xa0\xe2\x80\x93 jos plauk\xc5\xb3 spalva. D\xc4\x97l moters vaidmens grup\xc4\x97je, Paramore buvo lyginami su Kelly Clarkson ir prie\xc5\xa1 tai min\xc4\x97ta Avril Lavigne, ta\xc4\x8diau vienas ap\xc5\xbevalgininkas pavadino tai "skaud\xc5\xbeiai nepagr\xc4\xafsta. " Ap\xc5\xbevalgininkas Jonathan Bradley pasteb\xc4\x97jo, kad "Paramore kuria savo muzik\xc4\x85 su ne\xc4\xaftik\xc4\x97tinu entuziazmu. " Ta\xc4\x8diau jis taip pat pasteb\xc4\x97jo, kad "beveik n\xc4\x97ra skirtumo tarp Riot! ir Kelly Clarkson ar Avril Lavigne dain\xc5\xb3. " \xc5\xbdurnalo NME ap\xc5\xbevalgininkui patiko Paramore k\xc5\xabryba, kuri jam primin\xc4\x97 "grup\xc4\x97s No Doubt ir Kelly Clarkson did\xc5\xbeiausias svajones. " Hayley Williams komentavo moters pozicij\xc4\x85 grup\xc4\x97je, sakydama, jog Paramore n\xc4\x97ra \xe2\x80\x9emerginos grup\xc4\x97\xe2\x80\x9c ir, jog jie kuri\xc4\x85 muzik\xc4\x85 "\xc5\xbemon\xc4\x97ms, kurie nori ja m\xc4\x97gautis, o ne kalb\xc4\x97ti apie mano lyt\xc4\xaf. "_NEWLINE_Paramore i\xc5\xa1rei\xc5\xa1k\xc4\x97 d\xc4\x97kingum\xc4\x85 grup\xc4\x97ms Fall Out Boy, Hanson, Panic! at the Disco, Blink-182, Death Cab for Cutie, Jimmy Eat World, mewithoutYOU ir Sunny Day Real Estate u\xc5\xbe \xc4\xafkv\xc4\x97pim\xc4\x85, taip pat ir grup\xc4\x97ms Thrice ir New Found Glory; Hayley Williams n\xc4\x97 kart\xc4\x85 pabr\xc4\x97\xc5\xbe\xc4\x97 jos asmeninius \xc4\xafkvep\xc4\x97jus Robert\xc4\x85 Smith i\xc5\xa1 grup\xc4\x97s The Cure ir Etta James. Williams taip pat ai\xc5\xa1kino, jog tokios grup\xc4\x97s kaip U2 \xe2\x80\x9ekurie yra did\xc5\xbeiuliai ir daro k\xc4\x85 tik nori, ra\xc5\xa1o dainas apie k\xc4\x85 tik nori ir stovi u\xc5\xbe tai, kas jiems svarbu\xe2\x80\x9c, Jimmy Eat World, \xe2\x80\x9ekurie, manau, n\xc4\x97ra n\xc4\x97 karto nuvyl\xc4\x99 savo fan\xc5\xb3\xe2\x80\x9c ir No Doubt, kurie \xe2\x80\x9epadar\xc4\x97 tiek daug nuostabi\xc5\xb3 dalyk\xc5\xb3\xe2\x80\x9c, yra stimulas Paramore pakartoti ka\xc5\xbek\xc4\x85 pana\xc5\xa1aus j\xc5\xb3 pa\xc4\x8di\xc5\xb3 karjeroje. 2012\xc2\xa0m. Hayley prisid\xc4\x97jo prie vokalinio k\xc5\xabrimo mewithoutYOU penktam albumui Ten Stories._NEWLINE_Grup\xc4\x97s nariai yra krik\xc5\xa1\xc4\x8dionys ir viename interviu su BBC, Josh Farro sak\xc4\x97: "Tik\xc4\x97jimas mums yra labai svarbu. Tai ypa\xc4\x8d matosi m\xc5\xabs\xc5\xb3 dainose, nes kai ka\xc5\xbekas kuo nors tiki, j\xc5\xb3 po\xc5\xbei\xc5\xabris \xc4\xaf pasaul\xc4\xaf matosi viskame, k\xc4\x85 daro. Bet nesame \xc4\x8dia tod\xc4\x97l, kad pamokslautume vaikams, mes \xc4\x8dia, nes mylime muzik\xc4\x85. "\n_START_SECTION_\nApdovanojimai\n_START_PARAGRAPH_\nPrie kit\xc5\xb3 apdovanojim\xc5\xb3, Paramore tris kartus buvo nominuoti Grammy apdovanojimams.\n_START_SECTION_\nPasirodymai video \xc5\xbeaidimuose\n_START_PARAGRAPH_\n2005\xc2\xa0m. Paramore pirm\xc4\x85 kart\xc4\x85 pasirod\xc4\x97 video \xc5\xbeaidime The Sims 2, kuriame grojo keletas dainos \xe2\x80\x9ePressure\xe2\x80\x9c versij\xc5\xb3._NEWLINE_2008\xc2\xa0m. kov\xc4\x85 Paramore debiutavo pirmame muzikos video \xc5\xbeaidime Rock Band su daina \xe2\x80\x9eCrushcrushcrush\xe2\x80\x9c, v\xc4\x97liau ta pati daina grojo \xc5\xbeaidime Guitar Hero On Tour: Decades. Tais pa\xc4\x8diais metais i\xc5\xa1leistame Rock Band 2 grojo \xe2\x80\x9eThat\xe2\x80\x99s What You Get\xe2\x80\x9c. Video \xc5\xbeaidime Guitar Hero World Tour pasirode ne tik daina \xe2\x80\x9eMisery Business\xe2\x80\x9c, bet ir pati Hayley Williams. Ji pasirodo kaip \xc5\xbeaidimo persona\xc5\xbeas. \xe2\x80\x9eMisery Business\xe2\x80\x9c taip pat buvo panaudota kuriant \xc5\xbeaidim\xc4\x85 Rock Band 3, o \xe2\x80\x9ePressure\xe2\x80\x9c, \xe2\x80\x9eThe Only Exception\xe2\x80\x9c, \xe2\x80\x9eBrick by Boring Brick\xe2\x80\x9c ir \xe2\x80\x9eIgnorance\xe2\x80\x9c \xc5\xbeaidime i\xc5\xa1leisti DLC formatu._NEWLINE_\xe2\x80\x9eMisery Business\xe2\x80\x9c \xc4\xafra\xc5\xa1yta \xc5\xbeaidimui Saints Row 2 bei garso takeliui EA Sports \xc5\xbeaidimui NHL 08._NEWLINE_Dainos \xe2\x80\x9eDecode\xe2\x80\x9c muzikos klipas kartu su Twilight filmo pristatymu buvo parodytas \xc5\xa0iaur\xc4\x97s Amerikos Home Theater Playstation Home nuo 2008\xc2\xa0m. gruod\xc5\xbeio 11 d. iki 2008\xc2\xa0m. gruod\xc5\xbeio 18 d.'